OpenLLM-France/wikimedia huggingface dataset:
# Lekaixoka bertso-eskola

Lekaixoka bertso-eskola Aretxabaletako bertso-eskola da. 2013an sortu zen eta bertso eskolak emateaz gain herriko ospakizun ugaritan hartzen du parte.

## Historia

Lekaixoa izenak "irrintzia" edo "oihua" esan nahi du. 2013ko irailaren 12an sortu zen Miren Amuriza bertsolaria irakasle eta dinamizatzaile zuela. 2014an Xabi Igoa aramaioarrak hartu zion erreleboa. 2018an hiru talde zituen adinaren arabera sailkatuak. Haurren irakaslea Haizea Arana zen, gazteena Martin Berrizbeitia eta helduena Ane Zuazubiskar.
Itxialdiaren garaian klaseak telematikoki ematen jarraitu zuten, beraz bertso-eskolaren jarduna ez zen eten.

## Jarduenak

Herriko ospakizun gehienetan hartzen dute parte Lekaixoka bertso-eskolako kideek, dela jaietan, dela omenaldietan... Horretaz gain kultur ekintza ugari antolatzen dituzte; bertso emanaldiak eta bertso musikatuak esate baterako.
Deba ibarrean eta inguruko eskualdetan jokatu izan diren txapelketatan ere aritu izan dira eta Lekaixokako gazteek maila ona eman izan dute Gipuzkoako Eskolartekoan ere.
Aretxabaletan urtean jaiotzen diren haurrei bertsoak egiten dizkiete eta liburu formatuan banatzen dizkiete familiei. Elkartearen sorreratik bertatik egin izan den ekintza arrakastatsua izaten da.

## Erreferentziak

* ↑ Elkartea, Xenpelar Dokumentazio Zentroa-Bertsozale. «Lekaixoka bertso-eskola sortu dute Aratxabaletan - Prentsa - BDB. Bertsolaritzaren datu-basea» bdb.bertsozale.eus (Noiz kontsultatua: 2022-06-19).
* ↑ «Lekaixo ondo dotoreek girotu dute arratsaldea - Aretxabaleta» Goiena.eus (Noiz kontsultatua: 2022-06-19).
* ↑ «Lekaixoka bertso-eskola sortu dute Aratxabaletan» bertsoa.eus (Noiz kontsultatua: 2022-06-19).
* ↑ «Xabi Igoa izango da dinamizatzaile berria Lekaixokako helduenen taldean -» Goiena.eus (Noiz kontsultatua: 2022-06-19).
* ↑ «Bertso eskolak gogotsu ekin dio ikasturteari - Aretxabaleta» Goiena.eus (Noiz kontsultatua: 2022-06-19).
* ↑ «Udaberriko bertso saioa Lekaixokaren eskutik - Aretxabaleta» Goiena.eus (Noiz kontsultatua: 2022-06-19).
* ↑ «Bertsoz musikatu dute Otala Zelai - Aretxabaleta» Goiena.eus (Noiz kontsultatua: 2022-06-19).
* ↑ «Lekaixoka bertso eskolako hiru kide Martxoan Bertsoa lehiaketan izango dira - Aretxabaleta» Goiena.eus (Noiz kontsultatua: 2022-06-19).
* ↑ «Haizea Arana eskoriatzarrak lortu du Gipuzkoako Eskolarteko finalerako txartela - Debagoiena» Goiena.eus (Noiz kontsultatua: 2022-06-19).
* ↑ «Pozik jaso dute bertso liburua 2017an jaiotako umeen familiek - Aretxabaleta» Goiena.eus (Noiz kontsultatua: 2022-06-19).

## Kanpo estekak

* Datuak: Q112630248
# Lekaleen Munduko Eguna

Lekaleen Mundu Eguna Nazio Batuen Elikadura eta Nekazaritza Erakundeak (Food and Agriculture Organization (FAO) ingelesezko akronimoarengatik ezagutzen dena) lekaleei, elikagai global gisa, (babarrunak, dilistak, garbantzuak eta ilarrak, besteak beste) garrantzia aitortzeko ezarritako eguna da; 2019tik aurrera, urtero otsailaren 10ean ospatzeko izendatu du Nazio Batuen Batzar Nagusiak Erroman, 2018ko abenduaren 20an.

## Helburua

Lekaleen Munduko Egunaren helburua lekaleekin lotutako jarduerak mundu osoan zabaltzea eta antolatzea Burkina Fasok sustatu zuen, eta lekaleen nutrizio-onurak zabaltzeko aukera eskaintzen du nekazaritzako elikagaien ekoizpen iraunkorraren baitan, elikadura-segurtasuna eta elikadura optimizatzeko helburuarekin. Lekaleek B bitamina, magnesio, potasio, fosforo eta zink ekarpen garrantzitsuak eskaintzen dituzte, elikagai-zuntz ugariko dietaz gain.
Lekaleen Munduko Egunak, halaber, Elikadura eta Nekazaritzarako Nazio Batuen Erakundeak 2016ko Lekaleen Nazioarteko Urtearen kanpainaren ostean lortutako etekinei eutsi nahi die (A/RES/68/231). Lekaleen Munduko Eguneko gaiak
| Urtea | Gaia |
| 2022 | "Lekaleak, gazteak ahalduntzeko nekazaritzako elikagaien sistema iraunkorrak lortzeko" |

## Ikus, gainera

* Elikaduraren Mundu Eguna
* Lurzoruaren Mundu Eguna

## Erreferentziak

* ↑ Nuevas resoluciones de la ONU se centran en la sanidad vegetal, la inocuidad alimentaria y las legumbres. .
* ↑ Legumbres. .
* ↑ Legumbres en el plato. .
* ↑ http://www.fao.org/pulses-2016/es/. .
* ↑ Cumplimiento de los objetivos del AIL. .

## Kanpo estekak

* Lekaleen Munduko Egunaren gune ofiziala
* Datuak: Q60970004
# Lekanda

Lekanda (1302 m) Gorbeiako mendilerroan dagoen mendia eta Itxinako mendiguneko tontorrik altuena da. Halaber, Bizkaiko bosgarren puntarik garaiena da.
Aldamin (1376 m) da mendi altuagoetatik gertuena (3,38 Km-tara).

## Abiapuntuak

* Pagomakurreko aterpetxetik ordu 1 eta 15 minutu.
* Zeanuritik 3 ordu.
* Urigoititik (Orozko) 3 ordu eta 30 minutu.

## Ikus, gainera

* Bizkaiko mendien zerrenda.

## Erreferentziak_

* ↑ Gailurraren izena: Lekanda (Mendikat webgunean)

## Kanpo estekak

* Lekanda luberri.net webgunean
* Datuak: Q12262140
# Leominster (Massachusetts)

Leominster Massachusettseko hiria bat da. Worcester konderrian kokatua dago. 2010ean 40.759 biztanle zituen, 74,63 kilometro koadrotan banatuta.

## Ikus, gainera

* Worcester konderria

## Kanpo estekak

* Datuak: Q54185
* Multimedia: Leominster, Massachusetts / Q54185
# Leogangita

Leogangita fosfato motako minerala da.

## Ezaugarriak

Leogangita fosfato mineralaren formula kimikoa hau da: ${\ce {Cu10(AsO4)4(SO4)(OH)6 * 8H2O}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Leogangite: Mineral information, data and localities.» www.mindat.org (Noiz kontsultatua: 12-05-2019).
# Leon (Iowa)

Leon Iowako hiri bat da. Decatur konderrian kokatua dago. 2010ean 1.977 biztanle zituen, 8,22 kilometro koadrotan banatuta.

## Ikus, gainera

* Decatur konderria

## Kanpo estekak

* Datuak: Q1911261
* Multimedia: Leon, Iowa / Q1911261
# Leominster

Leominster, Ingalaterrako mendebaldean dagoen udalerri bat da, Herefordshire konderrian.
2021ean 11.959 biztanle zituen.
* Datuak: Q550424
* Multimedia: Leominster / Q550424
# Leola (Hego Dakota)

Leola Ameriketako Estatu Batuetako hiri bat da. McPherson konderrian dago, Hego Dakota estatuan. 434 biztanle ditu, 1,863842 kilometro koadroko azaleran banatuta.

## Ikus, gainera

* McPherson konderria

## Kanpo estekak

* Datuak: Q582933
* Multimedia: Leola, South Dakota / Q582933
# Leok'k

Leok'k 1968an Zestoan sortutako rock musika-talde gipuzkoarra da. Hasierako partaideen abizenen lehen hizkiarekin osatu zuten taldearen izena.

## Ibilbidea

Euskal Herriko jai, diskpoteka eta ezkontzatan jotzen aritu ziren 1972an taldea desegin zen arte. 1992an 25. urteurrena ospatzeko elkartu ziren eta berriz 2002an 35. urteurrena ospatzeko. Alejandro Kortadi hilda zegoenez Koldo Igualek hartu zuen haren lekua.
2006an Saharako Errepublika Arabiar Demokratikoko emakumeen alde egin nahian diska bat kaleratu zuten, Saemel (Saharako Emanumeekin Elkartasuna). Nazioarteko talde ezagunen euskarazko bertsioak biltzen ditu diskak. Helburua Sahararren aldeko diru bilketa zen arren SGAE-k diskoa bahiytu eta kopia guztiak suntsitzeko agindua eman zuen, taldeak ez baitzituen hartruriko taldeen eskubideak ordaindu.
2010an bigarren diska bat atera zuten, Une bat... izenekoa.

## Hasierako taldekideak

* Gotzon Lizaso (L)
* Sebastian Etxeberria (E)
* Mitxel Orbegozo (O)
* Alejandro Kortadi (K)
* Juan Antonio Kortadi (K)

## Diskografia

* Saemel (Saharako Emanumeekin Elkartasuna) (autoekoizpena, 2006)
* Une bat... (Elkar, 2010)
* Infinituari segika (Elkar, 2018)
* Alferrik baita (Elkar, 2019)
* Bizirik hala ere (autoekoizpena, 2022)

## Erreferentzia

* ↑ «Saemel» www.badok.eus (Noiz kontsultatua: 2018-12-06).
* ↑ «Une bat...» www.badok.eus (Noiz kontsultatua: 2018-12-06).
* ↑ «Infinituari segika» www.badok.eus (Noiz kontsultatua: 2018-12-06).
* ↑ «Alferrik baita» www.badok.eus (Noiz kontsultatua: 2022-10-10).
* ↑ «Bizirik hala ere» www.badok.eus (Noiz kontsultatua: 2022-10-10).

## Kanpo estekak

* Datuak: Q5973086
# Leola (Arkansas)

Leola Ameriketako Estatu Batuetako hiri bat da. Grant konderrian dago, Arkansas estatuan. 460 biztanle ditu, 2,25415 kilometro koadroko azaleran banatuta.

## Ikus, gainera

* Grant konderria

## Kanpo estekak

* Datuak: Q1981616
# Leon Uris

Leon Marcus Uris (Baltimore, Maryland, 1924ko abuztuaren 3a - Shelter Island, New York, 2003ko ekainaren 21a) estatubatuar eleberrigilea izan zen.
Jatorri juduko familia batean jaio zen. Hamazazpi urterekin Marinetan sartu zen eta Guadalcanaleko guduan eta Tarawakoan parte hartu zuen.
Gerra ostean kazetari gisa lan egin zuen eta idazten hasi zen. Gerrako bere esperientzia Battle Cry eleberrian islatu zuen, arrakasta handia izan zuena eta film bat inspiratu zuena. Bere eleberririk ospetsuena Exodus izan zen. 1958an argitaratu zen eta mundu mailako arrakasta izan zuen.

## Lan hautatuak

* Battle Cry, 1953
* The Angry Hills, 1955
* Exodus, 1958
* Exodus Revisited, 1960
* Mila 18, 1961
* Armageddon: A Novel of Berlin, 1963
* Topaz, 1967
* The Third Temple (William Stevenson-en Strike Zion-ekin), 1967
* QB VII, 1970
* Ireland, A Terrible Beauty, 1975 (Jill Urisekin)
* Trinity, 1976
* Jerusalem: A Song of Songs, 1981 (Jill Urisekin)
* The Haj, 1984
* Mitla Pass, 1988
* Redemption, 1995
* A God in Ruins, 1999
* O'Hara's Choice, 2003

## Kanpo estekak

* Datuak: Q269129
* Multimedia: Leon Uris / Q269129
# Leon VI.a

Leon VI.a (Erroma, ? - † ?, 929ko otsaila) Eliza Katolikoaren 123. Aita Santua izan zen 928ko zazpi hilabetetan.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q103795
* Multimedia: Leo VI / Q103795
# Leon VII.a

Leon VII.a (Erroma, ? - † Erroma, 939ko uztailaren 13a) Eliza Katolikoaren 126. Aita Santua izan zen 936 eta 939 urteen bitartean.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q182489
* Multimedia: Leo VII / Q182489
# Leon Shamroy

Leon Shamroy (New York, 1901eko uztailaren 16a- Los Angeles, 1974ko uztailaren 7a) estatubatuar zinema argazkilaria izan zen. Charles Langekin batera, historian Argazkigintza onenaren Oscar Saria lortzeko izendapen gehien izandako argazkilaria izan da. 50 urteko bere ibilbidean, 18 izendapen izan zituen, lau alditan irabaziz.

## Oscar Sariak
### Irabazi

* The Black Swan (1942)
* Wilson (1944)
* Leave Her to Heaven (1945)
* Cleopatra (1963)

### Izendapen

* The Young in Heart (1938)
* Down Argentine Way (1940)
* Ten Gentlemen from West Point (1942)
* Prince of Foxes (1949)
* David and Bathsheba (1951)
* The Snows of Kilimanjaro (1952)
* The Robe (1953)
* The Egyptian (1954)
* Love Is a Many-Splendored Thing (1955)
* The King and I (1956)
* South Pacific (1958)
* Porgy and Bess (1959)
* The Cardinal (1963)
* The Agony and the Ecstasy (1965)

## Beste film hautatuak

* Tongues of Scandal (1927)
* Alma de Gaucho (1930)
* Stowaway (1932)
* Her Bodyguard (1933)
* Jennie Gerhardt (1933)
* Good Dame (1934)
* Thirty-Day Princess (1934)
* Kiss and Make-Up (1934)
* She Married Her Boss (1935)
* Accent on Youth (1935)
* Mary Burns, Fugitive (1935)
* Soak the Rich (1936)
* You Only Live Once (1937)
* Made for Each Other (1939)
* The Adventures of Sherlock Holmes (1939)
* The Story of Alexander Graham Bell (1939)
* Little Old New York (1940)
* Lillian Russell (1940)
* Four Sons (1940)
* Tin Pan Alley (1940)
* The Great American Broadcast (1941)
* That Night in Rio (1941)
* Moon over Miami (1941)
* Roxie Hart (1942)
* Crash Dive (1943)
* Stormy Weather (1943)
* Claudia (1943)
* Buffalo Bill (1944)
* A Tree Grows in Brooklyn (1945)
* The Shocking Miss Pilgrim (1947)
* That Lady in Ermine (1948)
* Cheaper by the Dozen (1950)
* King of the Khyber Rifles (1953)
* Good Morning, Miss Dove (1955)
* Desk Set (1957)
* John Goldfarb, Please Come Home (1965)
* Do Not Disturb (1965)
* Glass Bottom Boat (1966)
* Caprice (1967)
* Planet of the Apes (1968)
* Datuak: Q1346696
# Leon Tornikio Kontoleon

Leon Tornikio Kontoleon (latinez: Tornicius Condoleo, italieraz: Tornichio) Italiako katapana izan zen 1017ko maiatzetik irailera arte.
Italiara joan aurretik Zefaloniako strategosa izan zen. Strategos gisa Basilio Mesardonitesi lagundu zion Apulian, 1011n lombardiar matxinada bukatu zen arte.
Basilio hil zenean 1016 edo 1017an Leon izan zen bere ordezkoa, Italiara berriro itzuliz 1017an. Garai horretan Melo Barikoa berriro matxinatu zen, oraingoan normandiar mertzenario talde baten laguntzarekin, normandiar Drengoten gidaritzan. Leon Tornikoek bere jenerala zen Leon Pasiano bidali zuen eta Arenulan zeuden bi armadak, Fortore ibaiaren ondoan. Lehen gudu honen emaitza ez da oso argia: Gilen Apuliakoa kronistaren arabera ez zen irabazle argirik egon, eta Leo Ostiakoaren arabera garaipena Melorentzat izan zen. Leon Tornikio katapanak ondoren bere esku hartu zuen gidaritza eta bere armada bigarren gudu batera bidali zuen, Civitatik gertu. Bigarren gudu honetan Leon Pasiano bizantziarra hil zen eta Melo Barikoak irabazi zuen, nahiz eta Lope Protospatario eta Bariko kronista anonimoaren arabera galdu zuen. Hirugarren guduan ziurtzat ematen da Melok irabazi zuela. Vaccarician izan zen eta Fortoretik Traniko portura arte dagoen eremu guztia Meloren esku geratu zen. Irailean Leon Tornikio Kontoleon bere kargutik kendu zuten eta Basilio Boioanes jarri zuten. 1017ko abenduan iritsi zen Italiara.
# Leon V.a (aita santua)

Leon V.a (Ardea, ? - Erroma, c. 904ko otsaila) Eliza Katolikoko 118. aita santua izan zen 903an.
Bere aitasantualdi laburrak hilabete baino ez zuen iraun, bere zuzendari izpirituala zen Kristobal kardinalak kendu baitzuen, nork monasterio batean giltzaperatu zuen, non, itxuraz, eraila hil zen irailean.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q172404
* Multimedia: Leo V / Q172404
# Leon Spinks

Leon Spinks (Saint Louis, Missouri, 1953ko uztailaren 11 – Henderson, Nevada, 2021eko otsailaren 5a) estatubatuar boxeolaria izan zen. Amateur mailan brontzezko domina irabazi zuen 1974ko munduko txapelketan eta urrezko domina 1975ko Udako Olinpiar Jokoetan, Sixto Soria kubatarra garaituz, biak pisu erdiastun mailan. 1973tik 1976an Ameriketako Estatu Batuetako Marineen Gorputzan egon zen. 1977an profesional mailan debutatu zuen. 1978ko otsailaren 15ean Muhammad Ali garaitu zuen eta pisu astuneko munduko txapeldun izendatu zen. Spinksek errebantxa galdu zuen urte bereko irailaren 15ean. 45 urterekin erretiratu zen 1995ean.

## Kanpo estekak

* Datuak: Q471824
* Multimedia: Leon Spinks / Q471824
# Leon V.a Armeniarra

Leon V.a Armeniarra (antzinako grezieraz: Λέων Ε΄ ὁ Ἀρμένιος, Leōn V ho Armenios; armenieraz: Լևոն Ե Հայ; 775 – 820ko abenduaren 25a) Bizantziar enperadorea izan zen 813-820 urteetan. Militar iaioa zen. Estatu kolpe baten ondoren iritsi zen aginpidera. Konstantinopla bulgariarren erasotik libratu eta gero, ikonoklasta gisa agertu zen. Nizeforo patriarka kargutik eraitsi ondoren, ikonoen eztabaida bultzatu (815-842) eta ikonozaleei esetsi zien. Mikel Amoriarraren aldekoek hil zuten, Santa Sofia herrian, 820. urtean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/12/16 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q41641
* Multimedia: Leon V / Q41641
# Leon VI.a Jakituna

Leon VI.a, izengoitiz Jakituna edo Filosofoa (grezieraz: Λέων ΣΤ΄ ὁ Σοφός, Leōn VI ho Sophos, 866ko irailaren 19a – 912ko maiatzaren 11). Bizantziar enperadorea izan zen 886-912 bitartean. Bulgariarren aurkako gerra galdu zuen 893. urtean eta Sizilia 907an. Erromara hurbiltzen saiatu zen eta zentralizatu egin zuen bere gobernua. Basilio aitak hasitako Basilikak (887-893) legeei buruzko obra argitaratu zuen. Bere anaia Alexandro izan zuen ondorengo.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/12/16 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q41618
* Multimedia: Leon VI / Q41618
# Leptospira

Leptospira generoa bakterio Gram negatiboz osatuta dago, espiroketa itxura dutenak. Espiroketak bakterio helikoidalak dira, kortxo-kentzeko itxurakoak, finak, luzeak eta diametro txikikoak (irudia).
Aerobio hertsiak dira eta mugikorrak. Haien mugimendua berezia da oso, flageloak ez baitaude bakterioaren kanpoaldean, zelula horma eta kanpo mintzaren artean baizik (barneko flageloez edo endo-flageloez hitz egin daiteke). Flagelo berezi hauek espiroketa guztietan daude, eta egundoko abiadura ematen diote bakterioari.
Eremu iluneko mikroskopioa erabiliz Leptospira-ren mugimendua beha daiteke.
Leptospira gehienak uretan bizi dira, aske. Ur geldituak nahiago dituzte (padurak, ur-putzuak, urmaelak...), hondakin uretan ohikoak izanik ere.
Azpimarratu behar da leptospirek duten berezitasun metabolikoa, kate luzeko gantz-azidoak katabolizatzekoa. Azido oleikoa, adibidez, karbono eta energia iturria da bakterio hauentzat.
Genero honen barruan bi espezie daude: Leptospira biflexa eta Leptospira interrogans. Espezie bakoitzaren barnean azpi-espezie eta serotipo asko izaten da (200 serotipo baino gehiago antzeman dira). Leptospira biflexa-ren barruan bakterio saprofito eta bizitza askekoak sailkatzen dira; serotipo eta azpi-espezie patogenoak Leptospira interrogans-en barruan biltzen direlarik.
Leptospira interrogans-ek leptospirosi izeneko patologia eragiten du. Azpi espezie bakoitzak gaixotasun bat sortzen badu ere, leptospirosi guztiak oso antzekoak dira. Zoonosia da leptospirosia, animaliak baitira gizakia kutsatzen dutenak. Kasu gehienetan sendatu arren, batzuetan hilkorra izan daiteke patologia hau.
* Datuak: Q133841
* Multimedia: Leptospira / Q133841
* Espezieak: Leptospira (Noguchi)
# Leptospira interrogans

Leptospira interrogans Leptospira generoko bakterio patogenoa da, leptospirosia sortzen duena. Bere morfologia bereziari zor dio izena, mikroskopioz ikusita galdera-ikurra baten itxura baitu. Mugikorra da, dituen endo-flageloei esker, eta uretan bizi ohi da. Aerobio hertsia.
Laborategian ez da erraz hazten, hazkuntza-ingurune bereziak eta inkubazio-epe luzeak behar dituelako.
200 seroaldaera inguru ditu patogeno honek.

## Leptospirosia

Zoonosia da leptospirosia, animalietatik gizakiengana transmititzen den gaixotasun infekziosoa, alegia. Infektatutako animaliek gernuaren bitartez kanporatzen dute bakterio patogenoa. Gizakiak animaliekin duen kontaktu zuzenaren bidez edo animalien gernuak infektatzen dituen uretan sartzean (ibaiak, lakuak...) infekzioa harrapa dezake. Leptospira interrogans azalean dauden zauri edo pitzadura txikietatik sartzen da gorputzean, eta baita mukosetatik ere. Bakterioa mugikorra denez, odolera iristen da.
Infekzioa asintomatikoa da sarritan, baina kasu batzuetan gripearen antzeko sintomak eragiten ditu. Kasu gutxi batzuetan gaixoaren osasun-egoera nabarmen okertzen da, giltzurrunak, gibela eta nerbio-sistema kaltetzen direnean.
Gaitzaren diagnostikoa bakterioaren behaketa mikroskopikoarekin (eremu iluneko mikroskopioan), laborategiko kultiboarekin edo froga serologikoen bidez (antigorputzen titulua lau aldiz areagotzen denean) burutzen da..

## Erreferentziak

* ↑ Black, Jacquelyn G. (2005) Microbiology: Principles and Explorations Hoboken, NJ: John Wiley & Sons. 583–584 orr.
* ↑ Forbes, B., Sahm, D., Weissfeld, A. : Diagnóstico Microbiológico Ed. Pan Americana 628 orr. ISBN: 950-06-0796-4
* ↑ Forbes, B., Sahm, D., Weissfeld, A. : Diagnóstico Microbiológico Ed. Pan Americana 627 orr. ISBN: 950-06-0796-4

## Kanpo estekak

* Datuak: Q143779
* Multimedia: Leptospira interrogans / Q143779
* Espezieak: Leptospira interrogans
# Leptosteges

Leptosteges Crambidae familiako tximeleta genero bat da. Bere espezie tipoa Leptosteges pulverulenta da.

## Espezieak

| Espeziea | Egoera |
| Leptosteges chrysozona | daturik gabe |
| Leptosteges decetialis | daturik gabe |
| Leptosteges flavicostella | daturik gabe |
| Leptosteges flavifascialis | daturik gabe |
| Leptosteges fuscipunctalis | daturik gabe |
| Leptosteges nigricostella | daturik gabe |
| Leptosteges onirophanta | daturik gabe |
| Leptosteges parthenialis | daturik gabe |
| Leptosteges parvipunctella | daturik gabe |
| Leptosteges pulverulenta | daturik gabe |
| Leptosteges semicostalis | daturik gabe |
| Leptosteges sordidalis | daturik gabe |
| Leptosteges vestaliella | daturik gabe |
| Leptosteges xantholeucalis | daturik gabe |

## Kanpo estekak

* Datuak: Q6528430
* Espezieak: Leptosteges
# Leptosphinctes

Leptosphinctes ongi ezagunak diren ammonite izeneko zefalopodoen artean genero fosil bat da. Jurasikoan bizi ziren., hau da, orain dela 200 milioi urtetik 145 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q3726796
* Multimedia: Leptosphinctes / Q3726796
# Les Alqueries

Les Alqueries (valentzieraz eta ofizialki; espainieraz Alquerías del Niño Perdido) Valentziako Erkidegoko udalerria da, Plana Baixa eskualdean eta Castellóko probintzian kokatua. Herri honetako izen tradizionala les Alqueries del Riu Sec da eta batzuetan les Alqueries de la Plana ere deitzen zaio.
2009ko urtarrilaren 1eko erroldaren arabera 4.284 biztanle zituen.

## Historia

Les Alqueriesen jatorrian musulmanen garaiko Bellaguarda, Bonastre eta Bonretorn izeneko alqueria edo etxaldeak daude. Jakue I.a Aragoikoak burututako konkistaren ostean Valentziako Erresuman sartu ziren.
Harrezkero Vila-realen menpean egon izan da, 1985ean udalerri bihurtu arte. Desanexioa eztabaida oso gogor eta luzearen ondorioa izan zen; les Alqueries beti nortasun handiko gunea izan den arren, Vila-realek ez zuen onartzen bere lur eremuaren %30aren galera eta proposamenaren kontra jo zuen, 1984an Espainiako Auzitegi Gorenak bereizketaren aldeko epaia eman zuen arte. 1985eko ekainaren 25ean Valentziako Generalitateak udalerri berria sortu zuen.

## Ikus, gainera

* Vila-real
* Castellóko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1646869
* Multimedia: Les Alqueries / Q1646869
# Lake udalerria, Cerro Gordo konderria (Iowa)

Lake udalerria Ameriketako Estatu Batuetako Iowa estatuko udalerri bat da, Cerro Gordo konderrian. Azken zentsuaren arabera 306 biztanle zituen, 26.76 milia karratu (69.3 km$^2$) eremuan.

## Ekonomia

2020ko zentsuaren arabera, Lake udalerriak 124 etxebizitza zeuden. Per capita diru-sarrerak 28.654 estatubatuar dolar ziren.

## Kanpo estekak

* Datuak: Q2218965
# Lake udalerria, Monona konderria (Iowa)

Lake udalerria Ameriketako Estatu Batuetako Iowa estatuko udalerri bat da, Monona konderrian. Azken zentsuaren arabera 182 biztanle zituen.

## Ekonomia

2020ko zentsuaren arabera, Lake udalerriak 55 etxebizitza zeuden. Per capita diru-sarrerak 74.782 estatubatuar dolar ziren.

## Kanpo estekak

* Datuak: Q9041118
# Lake udalerria, Clay konderria (Iowa)

Lake udalerria Ameriketako Estatu Batuetako Iowa estatuko udalerri bat da, Clay konderrian. Azken zentsuaren arabera 192 biztanle zituen, 35.95 milia karratu (93.1 km$^2$) eremuan.

## Ekonomia

2020ko zentsuaren arabera, Lake udalerriak 114 etxebizitza zeuden. Per capita diru-sarrerak 40.850 estatubatuar dolar ziren.

## Kanpo estekak

* Datuak: Q2220147
# Lake udalerria, Kosciusko konderria (Indiana)

Lake udalerria Ameriketako Estatu Batuetako Indiana estatuko udalerri bat da, Kosciusko konderrian. Azken zentsuaren arabera 1.549 biztanle zituen, 23.31 milia karratu (60.4 km$^2$) eremuan.

## Ekonomia

2020ko zentsuaren arabera, Lake udalerriak 686 etxebizitza zeuden. Per capita diru-sarrerak 23.839 estatubatuar dolar ziren.

## Kanpo estekak

* Datuak: Q6478094
# Lake udalerria, Muscatine konderria (Iowa)

Lake udalerria Ameriketako Estatu Batuetako Iowa estatuko udalerri bat da, Muscatine konderrian. Azken zentsuaren arabera 499 biztanle zituen.

## Ekonomia

2020ko zentsuaren arabera, Lake udalerriak 161 etxebizitza zeuden. Per capita diru-sarrerak 43.619 estatubatuar dolar ziren.

## Kanpo estekak

* Datuak: Q10784044